jkorsvik/nowiki_second_scrape_merged huggingface dataset:
.bz

.bz er Belizes nasjonale toppnivådomene (ccTLD) for Internett. Det administreres av Universitetet i Belize.


== Bruk av .bz-domenet ==
Domenet .bz har vært tillagt en mangfoldighet av betydninger, noe som har medført at domenet i dag brukes av en lang rekke forskjelligartede nettsteder, svært mange av dem utenfor Belize.


=== .bz for business ===
På et tidspunkt ble .bz domener markedsført av et amerikansk selskap som hevdet det stod for "business", og det samme selskapet saksøkte endog ICANN i et forsøk på å blokkere .biz domenet som "urettferdig konkurranse", men søksmålet nådde ikke frem. For øyeblikket er registreringsenheten i Belize, men domenet markedsføres fremdeles utenfor landet i betydningen "business".


=== .bz for Syd-Tirol ===
Mange nettsteder i Italia bruker dette domenet, ettersom forkortelsen for Bolzano og den offisielle forkortelsen for Syd-Tirol er BZ. Mange nettsteder bruker det italienske underdomenet .bz.it.


=== Annen bruk av .bz ===
Servere for Åpen kildekode-spillet BZFlag bruker ofte navn som slutter på .bz.


== Registrering ==
Registreringer kan gjøres både direkte på annet nivå, så vel som på tredje nivå under følgende kategoriserte subdomener på andre nivå:

com.bz
org.bz
net.bz
edu.bz
gov.bzInternasjonaliserte domener med et bredt assortement av ikke-ASCII bokstaver er også tilgjengelig.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .bz whois informasjon
ICANN-tilrådning angående søksmål
Achill

Achill (engelsk:Achill Island, irsk:Acaill eller Oileán Acla) er den største øya utenfor kysten av Irland. Den ligger på nordvestkysten mot Atlanterhavet, i grevskapet Mayo i Irland. Øya er 147,6 km², og har en befolkning på om lag 2 700 mennesker.
Øya har fastlandsforbindelse over Michael Davitt-broen, en svingbro bygget i 1949 til erstatning for en tidligere bro fra 1887. Det er flere landsbyer på øya, de største er Achill Sound, Keel, Dooagh, Dooega og Dugort.
I løpet av 1600-tallet og 1700-tallet vare det en god del innvandring fra Ulster til Achill på grunn av den religiøse og politiske uroen som hersket. Det påvirket språket, og da det irske kartverket gjorde sin store undersøkelse i 1824 ble det for mange steder oppgitt to forskjellige stedsnavn, avhengig av dialekt. Achill regnes i dag til de irsktalende Gaeltacht områdene, og den lokale dialekten har fortsatt spor av ulsterirsk.
De mest kjente landemerkene på Achill er Croaghaunklippene og fjellet Slievemore. Croaghaunklippene ligger på nordsiden av øya, og regnes som de høyeste sjøklippene i Europa. Slievemore er 672 meter høyt, og dominerer den sentrale delen av øya.


== Eksterne lenker ==
(en) Achill Island – kategori av bilder, video eller lyd på Commons 
(en) Achill Island – galleri av bilder, video eller lyd på Commons
Gogol Bordello

Gogol Bordello er et amerikansk punkband. Bandet ble startet i Lower East Side i New York City i 1999, men de fleste musikerne har emigrert fra Øst-Europa. Musikken deres kan minne om en raskere og mer punka stil enn Kaizers Orchestra. Bandet kaller musikken sin selv for «gypsy punk» eller «sigøyner-punk» på norsk, og er inspirert av romanesmusikk (sigøynermusikk). Gogol Bordello bruker både trekkspill, fiolin, gitar, trommer og bass. Saksofon er også benyttet på et av albumene.


== Medlemmer ==


=== Nåværende medlemmer ===
Eugene Hütz – Vokal, Akustisk gitar, slagverk
Sergey Ryabtsev – Fiolin og koring
Pasha Newmer – Trekkspill
Oren Kaplan – Gitar og koring
Thomas «Tommy T» Gobena – Bass
Eliot Ferguson – Trommer og koring
Pamela Jintana Racine – Slagverk, koring og sceneshow inkl. dans
Elizabeth Sun – Slagverk, koring og sceneshow inkl. dans


=== Tidligere medlemmer ===
Karl Alvarez – Bass
Rea Mochiach – Bass, slagverk, programmering og koring
Sasha Kazatchkoff – Trekkspill
Vlad Solovar – Gitar
Ori Kaplan – Saksofon, koring
Susan Donaldson – Slagverk, koring og sceneshow inkl. dans
Yuri Lemeshev –  Trekkspill


== Diskografi ==
Voi-La Intruder – 1999
Multi Kontra Culti vs. Irony – 2002
Gogol Bordello vs. Tamir Muskat – Samarbeid med J.U.F., Hütz' sideprosjekt – 2004
East Infection – 2004
Gypsy Punks Underdog World Strike – 2005
Super Taranta – 2007
Trans-Continental Hustle – 2010
Pura vida conspiracy – 2013


== Eksterne lenker ==
(en) Offisielt nettsted 
(en) Gogol Bordello – kategori av bilder, video eller lyd på Commons 
(en) Gogol Bordello på Internet Movie Database 
(en) Gogol Bordello hos The Movie Database 
(en) Gogol Bordello på Discogs 
(en) Gogol Bordello på MusicBrainz 
(en) Gogol Bordello på SoundCloud 
(en) Gogol Bordello på Spotify 
(en) Gogol Bordello på Songkick 
(en) Gogol Bordello på Last.fm 
(en) Gogol Bordello på AllMusic 
Gogol Bordello på Twitter 
Gogol Bordello på Facebook 
Gogol Bordello på Instagram 
Gogol Bordello på YouTube 
Gogol Bordello på Myspace 
Offisiell MySpace-side
SNN

SNN kan referere til:

IATA-koden til Shannon lufthavn i Irland.
SpareBank 1 Nord-Norge, et bankkonsern med hovedkontor i Storgata i Tromsø.
Ås Boligbyggelag

Ås Boligbyggelag var et boligbyggelag i Ås i Akershus som ble etablert 3. desember 1957. I 2007 ble Ås Boligbyggelag innlemmet i Follo Boligbyggelag.Boligbyggelaget hardde vel 1 700 medlemmer og forvaltet 500 boliger i 13 borettslag, sameier og andre selskap (2006).


== Referanser ==
Frodeåsen

Frodeåsen er et lite fjell og et park- og friluftsområde rett nord for Tønsberg by i Vestfold. Frodeåsen er på det høyeste 75 meter og gir utsyn over byen og landskapet rundt. Terrenget er preget av turstier, åpen blandingsskog og knauser. Gjennom åsen går Frodeåstunnelen, en 1910 meter lang veitunnel som åpnet 2008, og Jarlsbergtunnelen, en 1750 meter lang togtunnel som åpnet 2011. På toppen av åsen står det et betongvanntårn (Frodeåsen høydebasseng) samt to høye master for kringkasting og telekommunikasjon. TV-mastene er godt synlige fra bunnen av åsen.
I Tønsberg utgjør Slottsfjellet, Haugar og Frodeåsen karakteristiske landemerker i et ellers flatt og bølget kulturlandskap.


== Historikk ==


== Området i dag ==
Frodeåsen og området like vest inneholder turstier, Tønsberg ishall, Tønsberg stadion og Messeområdet der varemessen Tønsbergmessa blir arrangert hver vår. På Messeområdet ligger et naturlig amfi for utendørskonserter, to av de gamle vannforsyningsdammene («Førstedammen» og «Andredammen»), to treningshaller (Messehall A og B) og Messehuset. Øverst i Frodeåsen ligger en vanntank, Frodeåsen høydebasseng, som er koblet til Vestfold Interkommunale Vannverks ledningsnett til Farrisvannet og som rommer et vannreservoar på 12 000 m3 til bruk for Tønsberg. Rett sør for tanken ligger Thaulowhullet. Det tilgrodde bassenget eller hullet har siden 1999 blitt benyttet av byens friteatergruppe Thesbiteateret som utescene for deres sommerteater.


== Tunneler ==

Våren 2008 åpnet Frodeåstunnelen, en 1,9 km lang veitunnel som leder biltrafikken i en ringvei utenom bysentrum, men isteden under Frodeåsen og Solvang mellom Kjelle i vest og Velle ved Kilen i øst.
I forbindelse med utbyggingen av nytt dobbeltspor for toglinja mellom Barkåker og Tønsberg ble Jarlsbergtunnelen tatt i bruk i 2011. Denne tunnelen går også gjennom Frodeåsen og gjør reisetiden med tog nordover fra Tønsberg kortere. Samtidig båndlegger den framtidige løsninger for Vestfoldbanen sørover.


== Se også ==
Frodeåstunnelen
Jarlsbergtunnelen
Tønsbergmessa


== Referanser ==


== Eksterne lenker ==
Artikler med søkeordet «Frodeåsen» i lokalavisa Tønsbergs Blad
Bilde av Frodeåsen fra 1936
Kort engelsk beskrivelse
Kølabonn

Kølabonn kan også henvise til Kolbotn.En kølabonn er restene etter en gammel kullmile. 
Det er en flat slette i skogen med en diameter på 8 – 20 meter, omkranset av en jordvoll. Vollen er rester etter materialet som dekket mila.  Det flate området er gjerne nærmest vegetasjonsfritt og marken er svart av kullrestene. I nærheten kan det finnes rester etter bygningen som vaktmannskaper til mila benyttet (kullbrennerkoia). De fleste kølabonnene er fra perioden 1600 – 1900. 


== Stedsnavn ==
Flere stedsnavn har tilknytning til slike steder, f.eks. «Persbonn», «Ståvibonn»,  «Hansinebonn»  og «Grønnebonn» i Bærum kommune.  Serveringsstedet «Mikkelsbonn» har fått navn etter Mikkels kølabonn, som ligger like i nærheten. «Den grønne bånn» i Bærumsmarka ligger i sti- og løypekrysset nord for Østernvann. Kulturminnet er skiltet av Bærumsmarkas venner.  


== Fornminner ==
Alle kølabonner er kulturminner som gir dagens mennesker kunnskap om virksomheter i eldre tid. Kølabonner fra før 1537 er automatisk fredede fornminner.


== Se også ==
Kullmile
Jernvinne
Kullgrop


== Kilder ==
Kølabonn - fra Bærum kommune
Substitutt

Substitutt kan referere til:

Substitutt (økonomi)
Substitutt (tegn)
Substitutt (flagg)
Atheneum

Atheneum kan vise til blant annet:

Forretningsgården Athenæum i Oslo
Finlands nasjonalmuseum for kunst Ateneum
Jevgenij Barejev

Jevgenij Ilgizovitsj Barejev (russisk Евгений Ильгизович Бареев, født 21. november 1966 i Jemanzjelinsk) er en russisk stormester i sjakk.
Han var en gang rangert som nummer 3 på FIDEs ratingliste, bak Garri Kasparov og Anatolij Karpov. På FIDEs ratingliste per januar 2009 er han rangert som nummer 86 med en FIDE-rating på 2645.
Barejev ble verdensmester for spillere under 16 år i 1982. Han deltok på Russlands lag i sjakkolympiaden i 1994 og 1996. Karrierens hittil største triumf kom da han vant Corus-turneringen i sjakk i Wijk aan Zee i 2002. Her scoret han 9/13 poeng mot spillere som Aleksandr Grisjtsjuk, Michael Adams, Aleksandr Morozevitsj og Péter Lékó. 
Han var sekundant for Vladimir Kramnik da han vant den klassiske VM-tittelen i sjakk i 2000 mot Garri Kasparov.  
Barejev deltar i kandidatturneringen som er kvalifiserende til VM-turneringen i sjakk 2007. I første kvalifiseringsrunde slo han Judit Polgar med sifrene 3,5–2,5.


== Eksterne lenker ==
(en) Jevgenij Barejev – FIDE 
(en) Jevgenij Barejev – chessgames.com 
(en) Jevgenij Barejev – OlimpBase 
(en) Jevgenij Barejev – Chess.com 
(en) Jevgenij Barejev – 365Chess.com
Nedre Buskerud Boligbyggelag

Nedre Buskerud Boligbyggelag (NBBO) ble stiftet 3. april 1946. Boligbyggelaget het tidligere Drammen Boligbyggelag og så Drammen og Omegn Boligbyggelag, men ble etter en fusjon med Nedre Eiker Boligbyggelag hetende Nedre Buskerud Boligbyggelag. I 2010 ble Midt Buskerud Boligbyggelag innfusjonert i NBBO som opererer i Drammen, Svelvik, Sande, Røyken, Lier, Nedre- og Øvre Eiker, Modum og Sigdal.
Boligbyggelaget har over 30 000 medlemmer og forvalter ca. 13 500 boliger i ca. 350 borettslag, sameier og andre selskap. 
Nedre Buskerud Boligbyggelag er medlem av Norske Boligbyggelags Landsforbund (NBBL).


== Referanser ==


== Eksterne lenker ==
Offisielt nettsted
William Goldie

William Goldie (født 22. januar 1878, død 1924) var en skotsk fotballspiller. Mest kjent er han fra tiden i Liverpool FC.
Goldie ble født i Ayrshire i Skottland. Han spilte for Hurlford Thistle og Clyde før han ble hentet til Liverpool av manager John McKenna 25. november 1897. Goldie gjorde sin debut for Anfield-klubben 2. april 1898. På denne tiden spilte også hans bror Archie på laget. Goldie fortsatte å spille fast på Liverpool. Fra 23. desember 1899 til 27. april 1903 var han involvert i alle de 129 kampene Liverpool spilte i denne perioden. Totalt spilte han 174 kamper og scoret 6 mål for laget. Han vant ligaen i 1901.
I januar 1904 signerte han for Fulham. Senere spilte han også for Leicester Fosse.


== Statistikk ==
Liverpool


=== Kamper ===
1897-1903: Ligakamper – mål: 158 kamper – 6 mål.
1897-1903: Totalt kamper – mål: 174 kamper – 6 mål.


=== Medaljer ===
1900/1901: Ligamester.


== Se også ==
Statistikk om Liverpool FC.


== Eksterne lenker ==
Profil på LFChistory.net
Latter

For kulturhuset med samme navn, se Latter (scene)
Latter er et spontant emosjonelt utbrudd som kan forekomme når man ser noe som er komisk eller «lattervekkende», og i sosiale situasjoner hvor den leende ønsker å bli akseptert. Selve latteren fremkommer som et uttrykk for glede, forundring eller aksept, ofte med hørbar lyd. 
Den kan fremkalles av en spøk eller en vittig kommentar, kiling eller annen stimuli. Innånding av dinitrogenoksid kan også utløse latter; andre medikamenter og psykofarmaka slik som cannabis kan også utløse sterk latter. Hvis latteren blir svært sterk kan den utløse tåreflod, og også moderat hodepine og muskelsmerte på grunn av den fysiske belastningen.  
Latter er ansett for å være en del av den menneskelige oppførsel som er regulert av hjernen. Den vil ofte være et hjelpemiddel for mennesker til å klargjøre deres sosiale interaksjonsmønstre, og gir en følelsesmessig kontekst i konversasjon. Latter synes noen ganger å være smittsom, og det at en person ler medfører at andre som observerer situasjonen responderer på tilsvarende vis, med latter. Dette kan delvis forklare populariteten til komedier, og er en drivende faktor for bruk av ferdiginnspilt latter på TV-show.
Som fenomen studeres humor og latter og deres effekter på mennesker innen fagfeltet gelotologi.


== Se også ==
Latteryoga
Yue Minjun
Jack Balmer

Jack Balmer (født 6. februar 1916, død 25. desember 1984) var en engelsk fotballspiller i Liverpool FC.
Balmer ble født i West Derby i Liverpool. Han signerte for de røde 23. august 1935.
Balmer ble værende i Liverpool helt frem til 1952, og var med på laget som vant det første ligamesterskapet etter 2. verdenskrig, i sesongen 1946/1947.
I sesongen 1948/1949 var han den eneste spilleren som var involvert i samtlige av de 46 kampene Liverpool spilte.
Totalt spilte han 312 kamper og scoret 111 mål for Anfield-klubben.
Balmer døde i 1984, 68 år gammel.


== Se også ==
Statistikk om Liverpool FC.


== Referanser ==


== Eksterne lenker ==
Profil på LFChistory.net
Profil på Liverpools offisielle hjemmeside
Adam Savage

Adam Whitney Savage (født 15. juli 1967) er en av de to hovedvertene i TV-serien MythBusters på Discovery Channel, sammen med Jamie Hyneman. Han jobber også innen spesialeffektsindustrien.


== Referanser ==


== Eksterne lenker ==
(en) Offisielt nettsted 
(en) Adam Savage – kategori av bilder, video eller lyd på Commons 
(en) Adam Savage på Internet Movie Database 
(fr) Adam Savage på Allociné 
(en) Adam Savage på AllMovie 
(en) Adam Savage hos Turner Classic Movies 
(en) Adam Savage hos The Movie Database
Sergej Rubljovskij

Sergej Vladimirovitsj Rubljovskij (russisk Сергей Владимирович Рублевский; født 15. oktober 1974) er en russisk stormester i sjakk. Han vant turneringen Aeroflot Open i 2004, og det russiske mesterskapet i 2005, ett poeng foran Dmitrij Jakovenko og Aleksandr Morozevitsj. Per 2014 ligger han på 46.-plass på FIDEs liste med en rating på 2698.
Han endte blant de ti fremste i FIDEs verdenscupturnering i 2005, og kvalifiserte seg dermed til kandidatturneringen, en kvalifiseringsrunde til VM-turneringen i sjakk 2007. I den første kvalifiseringsrunden slo han ut ukraineren Ruslan Ponomarjov.


== Eksterne lenker ==
(en) Sergej Rubljovskij – FIDE 
(en) Sergej Rubljovskij – US Chess Federation 
(en) Sergej Rubljovskij – chessgames.com 
(en) Sergej Rubljovskij – OlimpBase 
(en) Sergej Rubljovskij – 365Chess.com 
Artikkel i Chessbase om det russiske mesterskapet
Valencia lufthavn

Valencia lufthavn (IATA: VLC, ICAO: LEVC) er en flyplass beliggende utenfor Valencia. Flyplassen betjener hovedsakelig businesspassasjerer til og fra Valencia i tillegg til turister til Costa del Azahar. Flyplassen har ruter til 15 europeiske land. I 2007 hadde flyplassen ca. 6 millioner passasjerer og håndterte 12 000 tonn frakt.


== Ruter og selskaper ==
Air Europa (Palma de Mallorca, Paris-Charles de Gaulle, Tenerife-Sør)
Air Nostrum (Asturias, Barcelona, Bilbao, Bologna, Casablanca, Gran Canaria, Ibiza, Lisboa, Madrid, Málaga, Melilla, Menorca, Murcia, Nice, Palma de Mallorca, Santander, Santiago de Compostela, Sevilla, Tenerife-Nord, Venezia, Vigo, Wien)
Alitalia (Roma-Fiumicino)
Blue Air (Arad, București-Băneasa)
British Airways (London Gatwick) [starter 26. oktober 2008]
Bulgaria Air (Sofia)
easyJet (Bristol, London-Gatwick, London-Stansted)
Iberia (Madrid)
Jet2.com (Leeds/Bradford)
LagunAir (León, Valladolid)
Lufthansa (Düsseldorf, Frankfurt, Hamburg)
Flys av Lufthansa CityLine (Hamburg)
Royal Air Maroc (Casablanca)
Ryanair (Basel, Billund, Bologna-Forli, Brussel-Charleroi, Dublin, Eindhoven, Düsseldorf-Weeze, East Midlands, Frankfurt-Hahn, Karlsruhe-Baden, Liverpool, London-Stansted, Maastricht, Malta-Luqa, Milan-Bergamo, Paris-Beauvais, Pisa, Roma-Ciampino, Porto, Santiago de Compostela, Stockholm-Skavsta)
Scandinavian Airlines System (Oslo)
Smart Wings (Praha)
Sterling Airlines (København)
Swiss International Air Lines (Genève)
TAROM (București-Otopeni)
Transavia (Amsterdam)
TUIfly (Køln/Bonn, Hannover, Memmingen, Stuttgart)
Vueling Airlines (Amsterdam, Brussel, Ibiza, Milano-Malpensa, Sevilla)
Wizz Air (București-Băneasa, Cluj-Napoca, Sofia)


== Eksterne lenker ==
Offisielt nettsted 
(en) Valencia Airport – kategori av bilder, video eller lyd på Commons 
ValenciaTrader.com Valencia Information Airport and Flights Section on Valencia Information Website (in English)
Sekst

En sekst er i musikk et intervall over seks diatoniske trinn. Begrepet kan vise til en stor sekst eller en liten sekst.
En stor sekst er et sprang på ni halvtoner og forkortes M6. Dens omvendte (inverterte) intervall er en liten ters. 

En liten sekst er en halvtone mindre enn en stor sekst og springer over åtte halvtoner. En liten sekst forkortes m6 og inverteres til en stor ters.
På sjette trinn i en durskala finnes skalaens parallelltoneart; den mollskalaen som har samme antall og samme type faste fortegn (♯ eller ♭). Så er for eksempel a-moll er parallelltoneart til C-dur, g♯-moll  parallelltoneart til H-dur, c-moll parallelltoneart til E♭-dur.
Frekvensproporsjonene for likestemte sekster – det vil si, svingingsforholdet mellom den henhodsvis øverste og nederste tonen i intervallet – er som følger:
Liu Xi

Liu Xi 劉熙 (død 329 i Kina) var kronprins og sønn av Liu Yao, den siste keiser av Xiongnu-staten Han Zhao. Han ble kastet inn i lederskapsposisjon etter at hans far ble tatt til fange av rivaliserende styrker fra Senere Zhao, men var ute av stand til å stå imot Senere Zhao, og ble drept mindre enn ett år etter.
Liu Xin

Liu Xin (kinesisk: 刘歆 / 劉歆,  Wade–Giles: Liu Hsin, død 23 e.Kr. i Kina), sønn av Liu Xiang, var en kinesisk astronom og historiker under Xin-dynastiet og Han-dynastiet. Han skapte et nytt astronomisk system kalt «trippelkonkordansen». Han offentliggjorde dette systemet i år 8 i en del av sin lærebok. I den angav han de følgende perioder:

Månefaseperioden (synodisk måned): 29 43/81 dager.
Summen av 235 synodiske måneder blir 19 år.Dermed ble hans antall dager i ett år 365,25016, noe som er bare 11 minutter lenger enn vår tids beregninger. 
Han utgav også en katalog over 1080 stjerner, der han benyttet en skala på seks magnituder. Han kalkulerte også planetperioder.
Som historiker huskes han for sin granskning av opphavet til ru, et grunnleggende begrep innen konfucianismen, eller rett og slett det eldste kinesiske ordet brukt for grunnleggende konfuciansk filosofering. Den ble kalt ju jia, ru jiao eller ru xue; Liu Xin mente at dannelsen av ru som en profesjon fant sted tidlig under Zhou-dynastiet.


== Litteratur ==
Bielenstein, Hans. (1986). "Wang Mang, the Restoration of the Han Dynasty, and Later Han", in The Cambridge History of China: Volume I: the Ch'in and Han Empires, 221 B.C. – A.D. 220. Edited by Denis Twitchett and Michael Loewe. Cambridge: Cambridge University Press. ISBN 0-521-24327-0.
Bin, Hansheng, "Liu Xin". Encyclopedia of China (Philosophy Edition), 1st ed.
Crespigny, Rafe de (2007). A Biographical Dictionary of Later Han to the Three Kingdoms (23-220 AD). Leiden: Koninklijke Brill. ISBN 90-04-15605-4.
Needham, Joseph (1986). Science and Civilization in China: Volume 3, Mathematics and the Sciences of the Heavens and the Earth. Taipei: Caves Books, Ltd.
Septim

En septim er i musikk et intervall over syv diatoniske trinn. Begrepet kan vise til en stor septim eller en liten septim.

En stor septim er et sprang på elleve halvtoner og forkortes M7. Dens omvendte (inverterte) intervall er en liten sekund. En liten septim er en halvtone mindre enn en stor septim og springer over ti halvtoner. En liten septim forkortes m7 og inverteres til en stor sekund.
En stor septim kan forstørres. Det betyr at topptonen heves med en halvtone, eller bunntonen senkes med en halvtone. En liten septim kan forminskes. Det betyr at topptonen senkes med en halvtone, eller bunntonen heves med en halvtone.
Den store septimen regnes for å være det mest dissonante (ustabile) intervallet nest etter den lille sekunden. Derfor gjaldt det bestemte regler i komposisjon av klassisk musikk fram til ca. 1915. I beskrivelsen av akkorder, den så kalte akkordbesifring, forkortes den store septimen med symbolet maj7 (for major seventh).

Den lille septimen er del av den så kalte dominantseptimakkorden, en firklang på en dur- eller mollskalas femte trinn. I akkordbesifringen forkortes den lille septimen med symbolet 7.
Den forminskede septimen er del av den såkalte dim.- eller forminskede septimakkorden (for eksempel f♯ - a - c - e♭). Symbolet i akkordbesifringen er dim eller o.


== Se også ==
Kadens
Huan Tan

Huan Tan (kinesisk: 桓譚, født 43 f.Kr., død 28 e.Kr. i Kina) var en kinesisk filosof. Han er forfatteren av Xinlun 新論, «Nye diskusjoner». Dessuten skrev han rapsodier, essays og memorialer. 
Huan var en nær medarbeider av hoffastronomen og matematikeren Liu Xin (død 23 e.Kr.) og forfatteren og dikteren Yang Xiong (53 f.Kr.–18 e.Kr.), og arbeidet som embedsmann under keiser Ai av Han (regj. 27–1 f.Kr.), Wang Mang (regj. 9–23 e.Kr.), keiser Gengshi av Han (regj. 23–25 e.Kr.) og  keiser Guangwu av Han (regj. 25–57 e.Kr.).


== Litteratur ==
Rafe de Crespigny: A Biographical Dictionary of Later Han to the Three Kingdoms (23-220 AD). Leiden: Koninklijke Brill, 2007. ISBN 9004156054.
Joseph Needham: Science and Civilization in China: Volume 4, Physics and Physical Technology, Part 2, Mechanical Engineering. Taipei: Caves Books Ltd., 1986
Wang Chong

Wang Chong (kinesisk: 王充, pinyin: Wáng Chōng, født i år 27 e.Kr. i Shangyu i Zhejiang i Kina, død i år 97 i Kina) var en kinesisk filosof under Han-dynastiet. Han utviklet en rasjonallm sekulær, naturalistisk og mekanisk forklaring for verden og for mennesket. Hans hovedverk var Lun-Heng 論衡 (balanserte granskninger, oppriktige diskusjoner, kritiske essays).  
Wang Chong var for det meste av sitt liv svært fattig (ikke selvvalgt, til forskjell fra en rekke andre filosofer i den kinesiske oldtid); det sies at han studerte ved å lese ved å stå ved utstilte bøker. Han lærte seg utenat de kinesiske klassikere, og ble etterhvert distriktsekretær, en stilling han mistet etter kort tid på grunn av sin stridbare og antiautoritære stil. 


== Referanser ==


== Litteratur ==
Rafe de Crespigny: A Biographical Dictionary of Later Han to the Three Kingdoms (23-220 AD), Leiden: Koninklijke Brill, 2007 ISBN 9004156054.
Sekund (musikk)

En sekund (av latin secunda = «den andre») er en betegnelse både på det andre trinnet i en diatonisk skala og på intervallet mellom to tilstøtende tonetrinn i en skala (f. eks. c–d). 

Noteeksempelet viser de fire variantene av sekund i diatoniske skalaer:

(a) stor sekund, dvs. heltone
(b) liten sekund, dvs halvtone
(c) forstørret sekund (hiatus), er karakteristisk for harmoniske mollskalaer og sigøynermoll
(d) forminsket sekund, opptrer bare ved hjelp av fortegn og er en enharmonisk omtydning av utgangstonen, dvs at selv om tonene  i  likesvevende stemming er akustisk identiske, fyller de ulike funksjoner.


== Lytteeksempler ==
liten sekund (halvtone):
stigende c-dess 
fallende c-h 
stor sekund (heltone):
stigende c-d 
fallende c-b 


== Litteratur ==
Finn Benestad: Musikklære, 4. opplag, H. Aschehoug & Co, Oslo, 1973, 205 sider, ISBN 82-03-05698-9 (Online på NB)
Johan Sundberg, Musikens ljudlära, 3. opplag, Proprius förlag, 1989, 247 sider, ISBN 91-7118-653-0